# data[].attributes.body
A tavasz a mérsékelt öv egyik évszaka, a trópusi éghajlatú tájakon nem létezik. Tavasszal felélénkül az élet, virágba borulnak a növények, kizöldellnek az erdők és a mezők. A Föld északi féltekéjén március, április és május, míg a déli féltekéjén szeptember, október és november a tavasz hónapjai.

# data[].attributes.body
1. Pataki Edit: Kikeleti hír

Nagy újság van, Gyerekek!

A Százlábú felébredt!

Átaludta a telet,

pislákolva nyit szemet,

s nagy vidáman lépeget.

Mit is mondtam? Lépeget?

Emel lábat eleget!

Ötven ballal, ötven jobbal

előbb  tipeg, aztán nyargal.

Köszönti a Kikelet,

ő meg visszainteget.

Ránevet a Napsugár

s piros Katicabogár.

# data[].attributes.body
2. Hétvári Andrea: Keltegető

Föld mélyén szendergő,

csillagfürt, ébresztő!

Ébresztő – csing-ling-ling –

szél szárnyán záport hint.

Álmából ébredve

fölnyílik fénykelyhe,

fénykelyhe fölnyílik,

csengőszó hallatszik.

Szendergő vadrózsa,

házadban alszom ma.

Szép orcád tündöklő,

szirmodról álom jő.

# data[].attributes.body
3. Gazdag Erzsi : Itt a tavasz

Itt a tavasz, tudod-e?

Leheletét érzed-e?

Virágszájjal rád nevet

virágszagú kikelet.

Rádfüttyent egy bokorból,

füttyös madár torokból.

Rügyes ággal meglegyint

S érzed, tavasz van megint.

# data[].attributes.body
4. Tóth Anna: Katica

Kicsi vagyok, mégse félek,

Tarka mezőn éldegélek.

Hátam piros, mint az alma,

Hét kis pöttyöt láthatsz rajta.

Hívhatsz engem Katicának.

Fürgén szálló kisbogárnak.

S hogyha pihenek az ágon,

Vagy egy apró vadvirágon,

Óvatosan felemelhetsz,

Csengő hangon énekelhetsz,

Ujjacskádra felsétálok,

Aztán gyorsan tovaszállok.

# data[].attributes.body
5. K. László Szilvia: Tavaszváró

Jöjj el, Tavasz! Hozz meleget!

Hozz el minden szeretetet!

Hozz napsütést, enyhe szellőt,

Virágokat, bárányfelhőt!

Hozzál vidám madárfüttyöt,

Csemegének sok gyümölcsöt!

# data[].attributes.attachment_caption
Tavaszi szél vizet áraszt (Gyerekdalok és mondókák, rajzfilm gyerekeknek)

# data[].attributes.attachment_link.authors[].name
Gyerekdalok és mondókák - rajzfilmek gyerekeknek

# data[].attributes.attachment_link.title
Tavaszi szél vizet áraszt (Gyerekdalok és mondókák, rajzfilm gyerekeknek)

# data[].attributes.attachment_caption
Dúdoló válogatás - 🌱 TAVASZ 🌷 | Dalok gyerekeknek

# data[].attributes.attachment_link.title
Dúdoló válogatás - 🌱 TAVASZ 🌷 | Dalok gyerekeknek